Ja abantes, damb ua cèrta freqüéncia, auie experimentat un crebacòr semblable, e non ère estranh que l'assautèsse en aqueri moments, quan ath londeman, en tot trincar damb tot çò que l'auie atirat entà aqueth lòc, se premanie a cambiar drasticaments de rumb e a començar un nau camin, totauments desconeishut e, de nauèth, en solitari; partie damb granes expectatiues, encara que non se'n sabie en relacion de qué, demorant fòrça, dilhèu massa, dera vida, sense poder precisar, en quinsevolh cas, en qué consistien ne es sues expectatiues ne es sòns desirs.